bavarian-nlp/barwiki-20250901 huggingface dataset:
Gschwistarakind

Gschwistarakinda (engl. cousins) san de Kinda vo Ongln und/oda Tantn, aa da Kuseing oda Vedda (dt. "Cousin") und de Kusin oda Basl (dt. "Cousine") gnennt.
Gschwistarakinda san mit oam nit in groda Linie vawandt sondan iwa a Seitnlinie. Da Otei vo da gmoasama Eabinformation is 12,5%.
A Gschwistarakind vom zwoatn Grad nennt ma Gschwistarakindakind ("Groußkuseing" und "Groußkusin").
Coke County, Texas

Coke County is a County im Bundesstoot Texas vo da USA. Da Sitz vo da County-Vawoitung (County Seat) is z Robert Lee.
Geografie.
Des County liegt uma 100 km nordwestli vom geografischn Zentrum vo Texas und hod a Flächn vo 2403 Quadratkilometa, wovo 76 Quadratkilometa Wossaflächn san.
Es grenzt im Uahoagasinn an foignde Countys:
Nolan County, Runnels County, Tom Green County, Sterling County und Mitchell County.
Coleman County, Texas

Coleman County is a County im Bundesstoot Texas vo da USA. Da Sitz vo da County-Vawoitung (County Seat) is z Coleman.
Geografie.
Des County liegt noh vom geografischn Zentrum vo Texas und hod a Flächn vo 3319 Quadratkilometa, wovo 55 Quadratkilometa Wossaflächn san.
Es grenzt im Uahzoagasinn an foignde Countys:
Callahan County, Brown County, McCulloch County, Concho County, Runnels County und Taylor County.
Collin County, Texas

Collin County is a County im Bundesstoot Texas vo da USA. Da Sitz vo da County-Vawoitung (County Seat) is z McKinney.
Geografie.
Des County liegt nordöstli vom geografischn Zentrum vo Texas, uma 50 km voa da Bundesgrenz zu Oklahoma und hod a Flächn vo 2294 Quadratkilometa, wovo 99 Quadratkilometa Wossaflächn san.
Es grenzt im Uahzoagasinn an foignde Countys:
Grayson County, Fannin County, Hunt County, Rockwall County, Dallas County und Denton County.
Collingsworth County, Texas

Collingsworth County is a County im Bundesstoot Texas vo da USA. Da Sitz vo da County-Vawoitung (County Seat) is z Wellington. As County gheat zu de Dry Countys, wos bedeit, doss da Vakauf vo Oikohoi eihgschränkt oda vabotn is.
Geografie.
Des County liegt im Nordn vom geografischn Zentrum vo Texas im sognenntn Texas Panhandle, an da Grenz zu Oklahoma und hod a Flächn vo 2381 Quadratkilometa, wovo 2 Quadratkilometa Wossaflächn san.
Es grenzt im Uahzoagasinn an foignde Countys:
Wheeler County, Beckham County und Harmon County in Oklahoma, Childress County, Hall County und Donley County.
Comal County, Texas

Comal County is a County im Bundesstoot Texas vo da USA. Da Sitz vo da County-Vawoitung (County Seat) is z New Braunfels.
Geografie.
Des County liegt uma 100 km sidöstli vom geografischn Zentrum vo Texas und hod a Flächn vo 1488 Quadratkilometa, wovo 34 Quadratkilometa Wossaflächn san.
Es grenzt im Uahzoagasinn an foignde Countys:
Blanco County, Hays County, Guadalupe County, Bexar County und Kendall County.
Comanche County, Texas

Comanche County is a County im Bundesstoot Texas vo da USA. Da Sitz vo da County-Vawoitung (County Seat) is z Comanche.
Geografie.
Des County liegt uma 50 km nordöstli vom geografischn Zentrum vo Texas und hod a Flächn vo 2454 Quadratkilometa, wovo 26 Quadratkilometa Wossaflächn san.
Es grenzt im Uahzoagasinn an foignde Countys:
Erath County, Hamilton County, Mills County, Brown County und Eastland County.
Bezirksamt

Bezirksamt.
De Bezirksemta san in Bayern de Vorleiffa vo de heidign Landratsemta.
Gschaffa sans afgrund vo da „Keniglich Allerhechstn Voordnung vom 24. Februar 1862“ woan. 
Unta Kenig Max an Zwoatn is des Gerichts- und Vawaltungswesen nämle nei organisiert woan (Trennung vo da Justiz und da Vowaitung).
So san aus de frian Landgrichta de Keniglichn Bezirksamta und de Keniglichn Amtsgrichta worn.
Da Flächn nach ham de Biezirksämta bis zua Gebietsreform vo 1972 unvoendat bestanna. Jedoch ham de Nazis mit da „3. Verordnung über den Neuaufbau des Reiches“ vom 28. November 1938 de Umbenennung da boarischen Bezirksemta im Rahma vo da "Gleichscheutung" in Landkreis noch preissischn Voabuid durchgstezt.
Bayernbund

Da Bayernbund is am 15. Meaz 1921 ais "Bayrischer Heimat- und Königsbund: In Treue fest" (kurz: BHKB) grindt woan.
Seid 1967 tragt a den Nama Bayernbund.
Gschicht.
De am Anfang rein kenigstreie Voeinigung hod a duach Ibatritt aus da Boarischn Kenigspartei 1925 scho fast 50.000 Mitglieder ghobt.
In derer Zeit is da BHKB voa oim fia de Wiedaherstejung des Kenigreichs Boan eitretn.
Bis 1932 is de Mitgliederzahl vom BHKB nach de Aussang des friaran Generalsekretärs Graf auf den Landestagen auf 160.000 gsting. 
Da Boarische Hoamad und Kenigsbund hod damois iba 2.000 Ortsgruppn in Boan und da boarischn Rheinpfoiz ghobt!
Wenga da drohadn Machtagreifung durch de Nazis hod da BHKB mit Billigung vom boarischen Kronprinzen Rupprecht ogstebt, de Monarchie in Boan wieda einzufian, und damid wieda a eignständigs Boan innahoib vo an Deitschn Staatnbund oda Bunesstaat zu erreicha. Da Plan is von konservative Politiker untastitzt woan. So hod a da Fritz Schäffer meamais in Berlin voagsprocha, um mitn Reichspresidentn Paul von Hindenburg iba de Wiedereinfihrung vo da Monarchie in Boan zu sprecha. Im Schattn da Machtergreifung duach die Nazis im Reich ham a de boarischnn SPD´ler den Plan des BHKB ais letzten "Rettungsanker" fia unsre Hoamad gseng.
Oba do wars scho z´Sped, denn mid da Gleichschaltung vo Boan am 9. März 1933 han de Bemihungan gscheitert. Da BHKB is am 2. Februa 1934 voboten woan. 
Währad da Nazi-Zeit ham se oanige vo de ehemalign Mitglieda vom BHKB, zamma mit friare Mitglieda vo da Boarischen Volkspartei und der Bayernwacht in da Harnier-Widerstandsgruppn zammagfundn, 
de oba im August 1939 zschlang worn is.
Nochm Kriag is 1952 da "Bayerische Heimat- und Königsbund In Treue fest" unterm Vorsitz vom Gustl Graf de la Rosee nei grint woan. 
Sei Zui war duach de Feadarung vom "monarchischen Gedanken" duach a widabelebts boarischs Nationalbewußtsein af de Bewahrung der Eigenstaatlichkeit Boans und des federalistische Ordnungsprinzip in an geeintn Eiropa hinzuwirka.
Seit 1967 fiad da Vaein den Nama Bayernbund. Seine monarchistischen Bestrabunga hod da Bayernbund heit weitgehad obglegt, steht oba de Wittlsbacha imma no nouad. Hauptaufgab fian Bayanbund is heid da Erhait da boarischn Kultua und Lebensoat, de Feadarung des boarischn Gschichtsbewusstseins in da Bevejkarung, de Bewahrung da christlich-abendländischn Tradition, de Eahaitung da Sprochn vo olle boarischen Stämm´, de Unterstitzung der Heimatpflege und des Brauchtums sowia des Landschafts- und Naturschutz und de Stärkung da federativn Oadnung in da Bundesrepublik Deitschland und in Eiropa mit da Bewahrung da Eigenstaatlichkeit Boans. 
A wenn da Voband überparteilich ist, stengan in in neiara Zeit vui Mitglieda da CSU und andere "etabliate" Parteien nouad.
Bis zu seim Doud war a da Voasitzende vo de boarischen Greana, da Daxenbeaga Sepp Mitglied.
Gliederung.
Da Vaband is in Kreisvabänd gliedat. 2013 hom foigende Vabände bstandn:
Da Bayernbund gibt de Zeitschrift "Weiß-blaue Rundschau" aussa, de wo 2014 im 57. Joargang eascheint.
Zum 90. Grindungsfest ia a Neuauflag vom Buach "Gott mit dir du Land der Bayern" (Auflage 1996: ISBN 3-927529-49-4)
Enzian

De Enzian san a Gottung vo Pflanzna mid umara 300 - 400 Oartn.
De Enzian wean ois Heikraidl und fian Enzian Schnops gnuzzd. A boar Oartn wean aa ois Ziapflanzna vawend.
Bei vii Enzianoartn hom de Bliah a reinblaue Foarb. Deshoib san de Enzian zua an Symboi fia Treie woan.
Olle eiropejischn Enzianoartn stengan bei uns unta Natuaschuzz. Se deafa wede broggt no ausgrom wean. De Nuzzpflanzna miassn desweng obaut wean.
De Schwirzer vom Landl

De Schwirza vom Landl is a oids boarisches Wiatshausliad ausm Boarischn Woid. Es wiad a heid no gern gsunga vorallm wennn Zöllna, Gendarm oder Steiabeamte mit am Disch sitztn. 
De Schwirza vom Landl.
1.
Mia samma de Schwirza vom La-a-ndl,
vom Woid an da bäimischn Grenz´.
Mia schwirzn as Soiz und an Zu-u-gga
und schwanz ma d´Finanzra a weng!
2.
Oba oftmois, do geht's ins hoid hau-u-dig,
do kemma net eine ins Bäim!
Da hoasts hoid am Stierber´ drom ste-e-bleibn
bis ma d´Hodalumpn hoamraucha seng.
3.
Na pack ma gschwind zamm unser Ba-a-gal
und gen ma iba de Grenz ois wia de Herrn!
Und wenn uns da Bugl aa we-e-h duad,
drei Kranerl miassns häid ja no wern.
4.
In Hadriwa bei da Frau Wi-i-rtin,
do kaff ma uns glei a Maß Bier!
Do schaugn uns d´Leit o wia de A-a-ffn,
so z´rissn so z´lumpt san ma mia.
5.
Musikantn, spuits af um a Kra-a-nal,
de Schwirza vom Landl san do!
Und wens no grod oam amoi net recht wa-a-r,
na gurgldn m´a glei a boar a.
6.
Und kemma dann hoam mit am Ra-a-ischal,
mei liaba Mo, do soitst ins seng!
Do heeradsd hoid s´ Kuchlgschirr sche-e-wan,
und segast d Späihadan umanand fliagn.
Schwirza

Schwirza.
Schwirza san "Schmuggler" im Boarischn Woid gwen (an da Grenz ins Baimische und af Estareich ins Woidviatl).
Da Nam stammt vo da durch Ruas und Schuawixx schwarzn Gsichtsfarb vo des meist arma Knecht und Heislleid.
Gschwirzt is no worn bis en de 1930er Jahr, solang af Estareich de 1000-Mark-Reglung goitn hod.
Gschwirzt worn is vorallm Viechzeig, Soiz und Zugga.
Bekannt san de Schwirza durch des gleichnamige Liad.
Vietnamäsische Voiksamää

D Vietnamäsische Voiksamää (NVA) ("vietnamäsisch: Quân Đội Nhân Dân Việt Nam") san de Truppm vo da Sozioiistischn Republik Vietnam.
Ogfangt homs in da Zeid umara 1941, ois d Viet Minh untam Ho Chi Minh gengd franzesische Kolonioimacht kämbfd hom. Zeaschd is am 22. Dezemba 1944 a "Brobanganda-Oaheid "grind gwen, dese dano im Mai 1945 „"Vietnamäsische Befreiungsamää"“ umgnennd hod. Owa scho im Septemba 1945 hods no „"Vietnamäsische Nazionale Voteidigungsamää"“ koassn kod. Seit 1950 hods den heidign Nam. D Voiksamää hod im Indochinagriag, im Vietnamgriag kämbfd, is ba da Bsezung vo Kambodscha und 1979 im Kinäsisch - Vietnamäsischn Grenzgriag bedeiligt gwen.
Concho County, Texas

Concho County is a County im Bundesstoot Texas vo da USA. Da Sitz vo da County-Vawoitung (County Seat) is z Paint Rock.
Geografie.
Des County liegt uma 50 km westli vom geografischn Zentrum vo Texas und hod a Flächn vo 2574 Quadratkilometa, wovo 6 Quadratkilometa Wossaflächn san.
Es grenzt im Uahzoagasinn an foignde Countys:
Runnels County, Coleman County, McCulloch County, Menard County, Schleicher County und Tom Green County.
Gredbeng

A Gredbeng is a uagmiatliche und damid a uaboarische Sach.
A Gredbeng is koa oafache Terassnbeng womegle a no aus Blastik, sondan a richtige Institution. 
A Gredbeng muas aus Hoiz sa, und kann eigentle blos vor am oidn Bauan- am bestn an huizan Waidlahaus steh, wall blos a sechas hod no a Gred.
Wenn des oisse basst kann ma se de zwoa wichtign Seitn vo da Gredbeng zuawendn, wall blos dann is griawig gnua fia a echte Gredhoiwe und am gmiatlichn Gredschmaaz.
Fraia hod da Austragla meiaat a no sei Bibb dazua graucht.
Gred

De Gred is de (meißt) mid groussn Granitblattna pflasdade n. mNho Flächn (daher da Nam) vor am Bauanhaus (voroim bei ins im Boarischn Woid).
De Gred is af da Seitn vo da Haus- und Stoidia zwischam Haus und (fria) am Misthauffa gleng.
Af a richtign Gred hod a a Gredbeng zum steh. Vo da Gred geht ma in Stoi, oda iba d´ Flez ins Haus eine.
Bibb

A Bibb is da boarisch Nam fia a Dabakspfeiffa mit langa Weichslstui und an porzellanern Pfeiffkopf. De Bibb ia af vui oide Buidl zum seng, wias vo an oidn Ausdragla af da Gredbeng graucht wiad. S´Bibbraucha is mit de Zigrettn und Zigarn imma wengaworn und heid so guad wia ausgstorm. Schod, war zwar a ungsunde, oba trotzdem a Doi vo da boarischn Gmiatlichkeit, wias Schnupfa aa.
Davo zoagt aa no des oide Liad: "Da Dowagglwag, da Dowaglwag - Dowag is mei Leebn, Da Dowagglwag, da Dowaglwag - Da Dowag is mei Freid. Da Schhnupfdawog, da Rauchdowog - da Dowaggl is mei Leebn..."
Cooke County, Texas

Cooke County is a County im Bundesstoot Texas vo da USA. Da Sitz vo da County-Vawoitung (County Seat) is z Gainesville.
Geografie.
Des County liegt nordöstli vom geografischn Zentrum vo Texas an da Grenz zu Oklahoma und hod a Flächn vo 2328 km², wovo 65 km² Wossaflächn san.
Es grenzt im Uahzoagasinn an foignde Countys:
Love County in Oklahoma, Grayson County, Denton County, Wise County und Montague County.
Coryell County, Texas

Coryell County is a County im Bundesstoot Texas vo da USA. Da Sitz vo da County-Vawoitung (County Seat) is z Gatesville.
Geografie.
Des County liegt uma 50 km nordöstli vom geografischn Zentrum vo Texas und hod a Flächn vo 2737 Quadratkilometa, wovo 13 Quadratkilometa Wossaflächn san.
Es grenzt im Uahzoagasinn an foignde Countys:
Bosque County, McLennan County, Bell County, Lampasas County und Hamilton County.
Cottle County, Texas

Cottle County is a County im Bundesstoot Texas vo da USA. Da Sitz vo da County-Vawoitung (County Seat) is z Paducah.
Geografie.
Des County liegt nordwestli vom geografischn Zentrum vo Texas, uma 50 km voa da Bundesgrenz zu Oklahoma und hod a Flächn vo 2335 Quadratkilometa, wovo 1 Quadratkilometa Wossaflächn is.
Es grenzt im Uahzoagasinn an foignde Countys:
Childress County, Hardeman County, Foard County, King County, Motley County und Hall County.
Crane County, Texas

Crane County is a County im Bundesstoot Texas in da USA. Da Sitz vo da County-Vawoitung is in Crane.
Geografie.
Des County liegt westli vom geografischn Zentrum vo Texas, uma 50 km vo da sidöstlichstn Spitz vo New Mexico entfeant und hod a Flächn vo 2035 Quadratkilometa, ohne nennansweate Wossaflächn.
Des County grenzt im Uahzoagasinn an foignde Countys:
Ector County, Upton County, Crockett County, Pecos County und Ward County.
Sunstigs.
Tubbs Corner
Hanoi

Hanoi (vietnamäsisch: Hà Nội, Hán tự: 河內, hoasd: "Stod innahoi da Fliss") is d Haptstod vo Vietnam. 2008, no da Neigliedarung vo de Vowoidungsgrenzn san unta andam de Browinz "Hà Tây" za Hanoi kema gwen und etz hod de Stod 6.448.837 Eiwona.
Gschicht.
Hanoi is de ejdasde Haptstod z Sidostasien, d Grindung gäd afs Joo 1010, ois Zitadejn "Thang Long" zruck.
Omoi wida is Hanoi im Laaf da Joohundate aobat und umgnennd gwen. Und a Haptstod is aned owei gwen. In da "Ho-Dünastie" (1400–1407) hods "Đông Đô" (esdliche Haptstod), ba da Bsezung vo da kinäsischn "Ming-Dünastie" hods" Đông Quan" (estlichs Tor) koassn kod und de "Le-Kenig" homs Anno 1430 af" Đông Kinh" (esdliche Haptstod) dafd. Da Nam is no im 17. Joohundat, ois de "Nidaländische Ostindien-Kompanie "duat aa Nidalossung eigrichd kod hod, ois "Tonking" (Tonkin) ins eiropäische Schrifdtum kuma gwen.
In da Zeid da "Nguyen-Dünastie" (1802–1945) is Huế d Haptstod gwen, Hanoi is owa weidahie s adminisdratife Zendrum im Noadn blim gwen.
Wei da "Drach" ois Sümboi vo da kaisalichn Macht grod in da Haptstod Huế bleim hod deafa, is de Stod 1831 zan lezdn Moi, af Hà Nội (Hán Nôm: 河内) – de „"Stod innahoi da Fliss"“, umdafd woan, wos nix weida wira geografische Log bedeid.
1873 hom d Franzosn Hanoi aobat kod und vo 1883 bis 1945 is de Stod a Vowoidungszändrum vo da "Koloni Franzesisch - Indochina" gwen. Se hom Strossn, Opa, Kiachan und effadliche Heisa dabaud kod, owara an haffa ogrissn, wia Kaisabaläst und Zitadejn.
Vo 1940 bis 1945 is Hanoi und da gräßde Tei vo Franzesisch-Indochina vo de Japana bsezt gwen. Am 2. Septemba 1945 hod da Ho Chi Minh z Hanoi de "Demogratische Republik Vietnam" (Noadvietnam) ausgruafa kod. Ab 6. Jenna 1946, is Hanoi wida Haptstod gwen.
Vo 1946 bis 1954 im Indochinagriag, is in da Stod hefde zwischn Franzosn und de Việt Minh kämbfd woan. Im Vietnamgriag homd Amerikana de Stod vo 1966 bis 1972 bombadiad und za 25 Brozent zaschdead kod.
Seit da Widavoeinigung vo 1976 is Hanoi d Haptstod vo ganz Vietnam.
Crockett County, Texas

Crockett County is a County im Bundesstoot Texas in da USA. Da Sitz vo da County-Vawoitung is in Ozona.
Geografie.
Des County liegt westli vom geografischn Zentrum vo Texas und hod a Flächn vo 7271 Quadratkilometa, ohne nennansweate Wossaflächn.
Des County grenzt im Uahzoagasinn an foignde Countys:
Upton County, Reagan County, Irion County, Schleicher County, Sutton County, Val Verde County, Terrell County, Pecos County und Crane County.
Census-designated place.
Ozona
Sunstigs.
Emerald
Crosby County, Texas

Crosby County is a County im Bundesstoot Texas vo da USA. Da Sitz vo da County-Vawoitung is in Crosbyton.
Geografie.
Des County liegt nordwestli vom geografischn Zentrum vo Texas und hod a Flächn vo 2335 Quadratkilometa, wovo 6 Quadratkilometa Wossaflächn san.
Es grenzt im Uahzoagasinn an foigdnde Countys:
Floyd County, Dickens County, Garza County und Lubbock County.
Dallam County, Texas

Dallam County is a County im Bundesstoot Texas vo da USA. Da Sitz vo da County-Vawoitung (County Seat) is z Dalhart.
Geografie.
Des County liegt im aißastn Nordwestn vo Texas, im Texas Panhandle, grenzt im Nordn an Oklahoma und im Westn an New Mexico. Es hod a Flächn vo 3899 Quadratkilometa, wovo 1 Quadratkilometa Wossaflächn is.
Es grenzt im Uahzoagasinn an foignde Countys:
Cimarron County, am westlichstn County vo Oklahoma, Sherman County, Hartley County und Union County am nordöstlichstn County in New Mexico.
Dallas County, Texas

Dallas County is a County im Bundesstoot Texas vo da USA. Da Sitz vo da County-Vawoitung (County Seat) is z Dallas.
Geografie.
Des County liegt nordöstli vom geografischn Zentrum vo Texas und is im Nordn uma 80 km vom Bundesstoot Oklahoma entfeant. Es hod a Flächn vo 2353 Quadratkilometa, wovo 75 Quadratkilometa Wossaflächn san.
Es grenzt im Uahzoagasinn an foignde Countys:
Collin County, Rockwall County, Kaufman County, Ellis County, Tarrant County und Denton County.
Tet-Offansif

De Tet-Offansif san merare milidäarische Obarationa vo da Noadvietnamäsischn Amää (NVA) und voum Vietcong gwen. Am 30.Jenna 1968, am Dog voam vietnamäsischn Neijoofesd, an Tết Nguyên Đán, homs vaschine Zui z Siadvietnam iwaraschnd ogriffa kod
da Ogriff.
Wia da "Vietcong" am 30. Jenna ogriffa hod, is des fiad "Amerikana "und d "Siadvietnamäsn" a Iwaraschung gwen. Fo de Sidvietnamäsn san an haffa ARVN Soidadn zwengan "Tet-Fesdl" im Ualaub gwen und d Amerikana hom Elitetruppm no Khe Sanh valegt kod, wei de Noadvietnamäsn duat kuaz zvoa a Offansif gmochd hom. Z Khe Sanh is a amerikanischa Stitzbunkt gwen und d "amerikanische Milidäafiarung" hod a zwoats Điện Biên Phủ gfiacht kod.
Ba da "Tet-Offansif" hod da Vietcong mid 80.000 Soidadn umara 100 Schdäina gleizeide ogriffa kod. De oide Kaisastod Huế homs ba da Schlacht um Huế aoban kinna und de duadige Zitadäin bsezt kod. Brobagandawiaksam hom Stoustruppm de US-amerikanische Botschofd diaggad im Zendrum vo Saigon ogriffa kobt. Weidare Ogriff in und um Saigon san gfoigt, afn Flugbloz und af d Haubdkwadiare voum amerikanischn Genaroi William Westmoreland und voum sidvietnamäsischn Milidäa. Da Vietcong is aisast brutoi geng de Untastiza vo da "sidvietnamäsischn Regiarung" fiaganga gwen, de Leid, aa ausländische Dogdan, Briasda und Kinda san teiweis vahunzt gwen und oi hod ma lewende eigrom kod.
Es hod owa ned lang dauad kod, bis d Amerikana zruck gschlong homd. Scho am naxdn Dog homs midara 5000 Mo de Noadvietnamäsn ogriffa und no finf Dog zruck gwoafa kod. Grod de Kämbf um "Huế" hom länga dauad kod, oan Monad lang is duad vabissn kämbfd woan, bis se no d NVA und da Vietcong zruck zong kod hom.
Auswiakunga.
Milidäarisch is de "Tet-Offansif" a Fiasko gwen. Da Vietcong is so schwar Valuste gwen, so das nom Genaroi Võ Nguyên, in "de nexdn fia Joo koi gräßane Obarationa nima megle gwen san". Mindasdns 50.000 bis 100.000 Soidadn han gfoin gwen, wos mea wiad Häifd vo de Vietcong-Kämbfa gwen san.
Fiad Effadlekeit und af bolidischa Em, is de Tet-Offansif a narrischa Eafoig gwen. Mid Grausn hod da Amerikana im Feansä zuagschaud kod wia da Vietcong, droz da Bräsenz vo a bo hundatdausnd amerikanischa Soidadn, a sene grouß oglegde Obarazion duachgfiad hod. Benäbed homs den Kambf um d amerikanische Bodschafd gseng und den Rickzug vo amerikanischn Truppm. Da effadliche Kobfschuss voum sidvietnamäsischn Genaroi "Nguyễn Ngọc Loan" am Vietcong-Kämbfa "Nguyễn Văn Lém," is ois Pressebuidl um d Wejd ganga gwen. Zweng däm und zweng de Bericht iwas Massaka vo My Lai und iwa d amerikanische Griagsfiarung ("groußflächiga Eisatz voum Entlaubungsmiddl" Agent Orange, Napoim und de "odauande Missachdung da Genfa Konwenziona") homd Amerikana ogfangt kod, an däm Griag z zweifen.
Obstgeist

A Obstgeist is a Schnops, bei dem de Frucht nit vagoarn sondan mazariat wead. Genau des is aa da Untaschied zun Obstla.
An Obstgeist mocht ma nua aus ana Frucht, de wo zun Vagean zweng Zugga hod. Dozua ghean beispiisweis Moiba ("Himbeeren"), Hoija ("Hollunder"), Hoiba ("Heidelbeeren"), Braman ("Brombeeren"), Hetschibe und Schleha.
De zakloanatn Fruchtstickln wean beim Obstgeist in Oikohoi eiglegt bzw. eigwoagt (Mazeration) und ned vagoarn. So läst si des Aroma und da Foarbstoff im Oikohoi auf. Nocha wead da Frucht-Oikohoi-Osotz destilliat.
Rentamt

Rentamt.
Rentämta warn im Kenigreich Bayern de Vorlaiffa vo de heidign Finanzämta . 
Durch de Weimarer Verfassung vo 1919 hod des Deitsche Reich neben da Steiagsetzgebung und Steiahoheit a de Finanzverwaitung ibanumma.
So san nach preißischn Vorbuid aus de Rentämta de Finanzämta worn. 
Noch 1945 is de breissische Bezeichnung beibholtn worn (so wia a s´ Landratsamt stattn Bezirksamt).
Dawson County, Texas

Dawson County is a County im Bundesstoot Texas vo da USA. Da Vawoitungssitz (County Seat) is Lamesa.
Geografie.
Des County liegt nordwestli vom geografischn Zentrum vo Texas im Llano Estacado und is im Westn uma 70 km vo New Mexico entfeant. Es hod a Flächn vo 2336 Quadratkilometa, ohne nennansweate Wossaflächn.
Des County grenzt im Uahzoagasinn an foignde Countys:
Lynn County, Borden County, Martin County, Gaines County und Terry County.
DeWitt County, Texas

DeWitt County is a County im Bundesstoot Texas vo da USA. Da Vawoitungssitz (County Seat) is z Cuero.
Geografie.
Des County liegt sidöstli vom geografischn Zentrum vo Texas und is im Sidostn uma 100 km vom Golf von Mexiko entfeant. Es hod a Flächn vo 2358 km², wovo 3 km² Wossaflächn san.
Es grenzt im Uahzoagasinn an foignde Countys:
Lavaca County, Victoria County, Goliad County, Karnes County und Gonzales County.
Deaf Smith County, Texas

Deaf Smith County is a County im Bundesstoot Texas vo da USA. Da Vawoitungssitz is z Hereford.
Geografie.
Des County liegt nordwestli vom geografischn Zentrum vo Texas im Texas Panhandle und grenzt im Westn an an Bundesstoot New Mexico. Es hod a Flächn vo 3878 Quadratkilometa, wovo 2 Quadratkilometa Wossaflächn san.
Es grenzt im Uahzoagasinn an foignde Countys:
Oldham County, Randall County, Castro County und Parmer County. In New Mexico an folgende Countys: Curry County und Quay County.
Delta County, Texas

Delta County is a County im Bundesstoot Texas vo da USA. Da Vawoitungsitz is z Cooper.
Geografie.
Des County liegt nordöstli vom geografischn Zentrum vo Texas und is im Nordn uma 45 km vom Bundesstoot Oklahoma entfeant. Es hod a Flächn vo 720 Quadratkilometa, wovo zwoa Quadratkilometa Wossaflächn san.
Es grenzt im Uahzoagasinn an foignde Countys:
Lamar County, Hopkins County, Hunt County und Fannin County.
Akira Kurosawa

Da Akira Kurosawa (jap. "Kurosawa Akira", * 23. Meaz 1910 z Ōmori, heit: Ōta, Tokio; † 6. Septemba 1998 z Setagaya, Tokio) wor a japanischa Fuimmocha und Draabuachautor. Ea hod iba 30 Fuim draad und guit ois oana vo de wichtigsten Fuimmocha vo da ganzn Fuimgschicht. A Haffa vo seine Fuim san Klassika worn, drunta "De siebm Samurai" (Shichinin no Samurai) und "Rashomon – As Lustwaidl" (Rashōmon).
Da Kurosawa steht im Spannungsvahejtnis vo japanischa Tradition und Modeane. In Japan wead sei Fuimschoffa eha im Westn zuagoadnet. Ea is ois easchta japanischa Regisseur in Eiropa "entdeckt" worn. Ea hod unta andam aa in Roman "Dea Idiot" vom Dostojewski und "Macbeth" vom Shakespeares vafuimt. Seine Samuraifuim gejtn aus eiropäischa Sicht ois japanische "Western". De Fuim ibad Samurai zoagn oba ned Glanz und Gloria sondan in Vafoi vo dea Elite duach de Eifiahrung vo de Schusswoffn.
Anno 1990 hod da Kurosawa in Oscar fia sei Lebnsweak dahoidn.
Denton County, Texas

Denton County is a County im Bundesstoot Texas vo da USA. Da Vawoitungssitz (County Seat) is z Denton.
Geografie.
Des County liegt nordöstli vom geografischn Zentrum vo Texas und is im Nordn uma 45 km vom Bundesstoot Oklahoma entfeant. Es hod a Flächn vo 2481 Quadratkilometa, wovo 180 Quadratkilometa Wossaflächn san.
Es grenzt im Uahzoagasinn an foignde Countys:
Cooke County, Grayson County, Collin County, Dallas County, Tarrant County und Wise County.